rejauldu/bengali-wikipedia huggingface dataset:
দ্য ট্যুরিস্ট () হচ্ছে ২০১০ সালে মুক্তিপ্রাপ্ত একটি থ্রিলার চলচ্চিত্র। ফ্লোরিয়ান হেঙ্কেল ভন ডানের্সমার্ক পরিচালিত এই চলচ্চিত্রের মূল ভূমিকায় অভিনয় করেছেন জনি ডেপ ও অ্যাঞ্জেলিনা জোলি। চলচ্চিত্রটি মূলত ২০০৫ সালে মুক্তিপ্রাপ্ত ফরাসি চলচ্চিত্র অ্যান্থনি জিমার-এর পুনঃনির্মাণ।   কাহিনীসংক্ষেপ  এলিস (অ্যাঞ্জেলিনা জোলি) নামের প্যারিস ভ্রমণরত একজন নারীকে স্কটল্যান্ড ইয়ার্ডের কিছু গোয়েন্দা অনুসরণ করা শুরু করে। পরবর্তীতে একটি ক্যাফেতে অবস্থান করার সময় তার কাছে, প্রাক্তন প্রেমিকা আলেকজান্ডার পিয়ার্সের কাছে থেকে একটি চিঠি আসে। চিঠিতে তাকে ইতালির ভেনিসের উদ্দেশ্যে একটি নির্দিষ্ট ট্রেনে যাত্রা করতে বলে। চিঠিতে দেওয়া নির্দেশনায় আরও বলা হয়ে যে, যাত্রাপথে পুলিশের ঝামেলা থেকে বাঁচতে সে যেনো কোনো ছেলেকে সাথে রাখে, এবং পুলিশ প্রশ্ন করলে তাকে আলেকজান্ডার পিয়ার্স হিসেবে পরিচয় করিয়ে দেয়। এদিকে পুলিশের সাথে সংশ্লিষ্ট নয়, এমন একজন অদ্ভুত ব্যক্তি এলিসকে অনুসরণ করা শুরু করে। চিঠি পাওয়ার পর এলিস ভেনিসে যাওয়ার সিদ্ধান্ত নেয়। সে চিঠিটি পুড়িয়ে ফেলে ও ট্রেন যাত্রা শুরু করে।  ট্রেনে এলিসের সহযাত্রী হয় ফ্র্যাংক (জনি ডেপ)। ফ্যাংক একজন মার্কিন পর্যটক, এবং সে গোয়ান্দা উপন্যাস পড়তে পছন্দ করে। এলিসকে দেখা মাত্রই ফ্র্যাংক তার প্রতি আকৃষ্ট হয়। ভেনিসে এসে রেলভ্রমণ শেষ হলে তারা দুজনে এলিসের হোটেলের যাবার জন্য একটি নৌকা ভাড়া করে। রাতের খাবারের সময় এলিস ফ্র্যাংকে অন্য একটি মানুষের প্রতি তার ভালোবাসার আকর্ষণের কথা ব্যক্ত করে। ধারণা করা হয় সেই ব্যক্তিটি হচ্ছে আলেকজান্ডার পিয়ার্স। দুজন ব্যাপারটিকে সহজভাবে নিতে পরস্পরকে চুমু খায়, এবং এই দৃশ্যটি দেখে ফেলে এলিসকে অনুসরণ করা সেই অদ্ভুত ব্যক্তিটি।  পরের দিন, ফ্র্যাংক ঘুম থেকে উঠে দেখতে পায় যে, এলিস চলে গেছে। কিছু মানুষ হোটেল রুমে আসে তাদেরকে ধরার জন্য, কিন্তু ফ্র্যাংক পালিয়ে যায়। পরবর্তীতে ফ্র্যাং ইতালীয় পুলিশের কাছে ধরা পড়ে। সহমর্মী একজন গোয়েন্দা পুলিশকে ফ্র্যাংক সবকিছু খুলে বলে, এবং এও বলে যে, সে জানে না কেনো ঐ লোকগুলো তাকে ধরতে এসেছিলো। পরবর্তীতে সেই গোয়েন্দা পুলিশটি এলিসের হোটেল রুমে আক্রমণকৃত ঐ লোকগুলোকে ধরার উদ্দেশ্যে ফ্রাংককে জেল থেকে মুক্ত করে।   কুশিলব   জনি ডেপ — ফ্যাংক টুপেলো/আলেকজান্ডার পিয়ার্স  অ্যাঞ্জেলিনা জোলি — এলিস ক্লিফটন-ওয়ার্ড  পল বেটানি — ইন্সপেক্টর জন অ্যাচিসন  টিমোথি ডালটন — চিফ ইন্সপেক্টর জোন্স  স্টিভেজ বার্কফ — রেজিনাল্ড শ  রাফাস সিউয়েল — একজন ইংরেজি ব্যক্তি  ক্রিস্টিয়ান দি সিকা — কর্নেল লোম্বার্ডি  আলেসিও বোনি — সার্জেন্ড সেরাটো   তথ্যসূত্র   বিষয়শ্রেণী:২০১০-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:স্টুডিওক্যানেলের চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র বিষয়শ্রেণী:২০১০-এর অ্যাকশন থ্রিলার চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বরলার ঘর () ২০১২ সালের ২ নভেম্বর মুক্তিপ্রাপ্ত অসমীয়া-বাংলা দ্বিভাষিক রোমান্টিক হাস্যধর্মী চলচ্চিত্র। চলচ্চিত্রটির মূল চরিত্রে অভিনয় করেন উৎপল দাস ও দেবস্মিতা বেনার্জী। চলচ্চিত্রটি ওকে প্রোডাকশন্সের অধীনে পরিচালনা ও প্রযোজনা করেন মানি সি. কাপান। এটি ১৯৯৩ সালের সুপারহিট মালয়ালম চলচ্চিত্র মেলেপারামবিল আনভিডুর পুনর্নিমাণ, যেটিও কাপান কর্তৃক একই উৎপাদন কোম্পানির অধীনের তৈরি হয়। অসমীয়া চলচ্চিত্র নির্মাতা মঞ্জু বরা এই চলচ্চিত্র নির্মাণের সময় উপদেষ্টা হিসেবে থাকেন।   কাহিনী  কাহিনী হরিপ্ৰসন্নের (নিপন গোস্বামী) কনিষ্ঠ পুত্ৰ মধুকৃষ্ণ (উৎপল দাস)। মধুকৃষ্ণ এবং তার দুইজন বড় ভাই জয়কৃষ্ণ (জুলেন ভূঞা) ও গোপীকৃষ্ণ (বিকি রাজখোবা) অবিবাহিত। মধুকৃষ্ণ এম. বি. এ. ডিগ্ৰী নিয়ে চাকরির কারণে পশ্চিমবঙ্গে যায় এবং সেখানে একজন বাঙালি ধনী ব্যক্তির (মানি সি. কাপেন) মেয়ে মুক্তার (দেবস্মিতা ব্যানাৰ্জী) প্ৰেমে পড়ে এবং দুজনে পালিয়ে যায়।  মধু তার গোপন বিয়ের কথা মা-বাবাকে বলতে ভয় পায় এবং সে মুক্তাকে তাদের বাড়িতে কাজের মহিলার ছদ্মবেশ দিয়ে রাখে। কিন্তু মধু যখন একবার কাজে বেরিয়ে যায়, তখন মা-বাবা মুক্তা গৰ্ভবতী বলে খবর পেয়ে তাকে কাজ থেকে অব্যাহতি দিতে চান। তারপর যখন মধু বাড়িতে আসে, তখন মুক্তাকে তার স্ত্রী বলে পরিচয় দিতে বাধ্য হয়। মধুর মায়ের মুক্তাকে ইতোমধ্যে ভাল লেগেছিল এবং তাকে বাড়ির কাজের লোক হিসেবে রাখার জন্য মধুকে বেশ কথা শোনান। শেষে মধুর মা-বাবা মুক্তাকে বৌমা হিসাবে গ্ৰহণ করেন।   অভিনয় শিল্পী   উৎপল দাস (মধুকৃষ্ণ)  দেবস্মিতা বেনাৰ্জী (মুক্তা)  নিপন গোস্বামী (হরিপ্ৰসন্ন, মধুকৃষ্ণের পিতা)  পূৰ্ণিমা পাঠক শইকীয়া (ভানুমতী, মধুকৃষ্ণের মাতা)  মানি চি. কাপেন (বংকিমচন্দ্ৰ, মুক্তার পিতা)  শ্ৰীলেখা মুখাৰ্জী (মুক্তার মাতা)  বিষ্ণু খারঘরীয়া (কুলেন শইকীয়া, পশ্চিমবঙ্গে থাকা অসমীয়া ব্যবসায়ী)  জুলেন ভূঞা (জয়কৃষ্ণ, মধুকৃষ্ণের ভাই)  বিকি রাজখোভা (গোপীকৃষ্ণ, মধুকৃষ্ণের ভাই)  শিবু (পূৰ্ণেন্দু)  সিদ্ধাৰ্থ মুখাৰ্জী   নিৰ্মাণ  চলচ্চিত্ৰটি ড০ ভূপেন হাজারিকার নামে উৎসৰ্গ করা হয়।   সঙ্গীত    তথ্যসূত্র   বিষয়শ্রেণী:অসমীয়া ভাষার চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০১০-এর দশকের অসমীয়া ভাষার চলচ্চিত্র বিষয়শ্রেণী:মালয়ালম চলচ্চিত্রের বাংলা পুনর্নির্মাণ বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:আসামের পটভূমিতে চলচ্চিত্র
কবীন্দ্র পরমেশ্বর অথবা পরমেশ্বর দাস ছিলেন একজন মধ্যযুগীয় (১৫শ শতাব্দী-১৬শ শতাব্দী) বাঙালি কবি। তিনিই সর্বপ্রথম বাংলা ভাষায় সংস্কৃত মহাকাব্য মহাভারত অনুবাদ করেন। তিনি হোসেন শাহের সেনাপতি ও চট্টগ্রামের শাসনকর্তা পরাগল খাঁ-র সভাকবি ছিলেন।সংসদ বাঙালি চরিতাভিধান, সম্পাদনাঃ অঞ্জলি বসু, ৪র্থ সংস্করণ, ১ম খণ্ড, ২০০২, সাহিত্য সংসদ, কলকাতা, পৃ. ৭৬   জীবনী  কবীন্দ্র পরমেশ্বর পঞ্চদশ শতাব্দীতে অধুনা পশ্চিমবঙ্গের হুগলী জেলার সপ্তগ্রামের বলান্দায় জন্মগ্রহণ করেন। ষোড়শ শতাব্দীর প্রথমে গৌড়ের সুলতান আলাউদ্দিন হুসেন শাহের "লস্কর" (সেনাপতি) পরাগল খাঁ চট্টগ্রাম অধিকার করেন। গৌড়েশ্বর তাকেই চট্টগ্রামের শাসনকর্তা নিযুক্ত করেন। পরাগল খাঁ ছিলেন বিদ্যোৎসাহী ব্যক্তি। তিনি হিন্দু পুরাণের কাহিনী লোকমুখে শুনে উৎসাহিত হয়ে পরমেশ্বরকে এক দিনের মধ্যে শোনার উপযোগী করে বাংলায় মহাভারত রচনা করার নির্দেশ দেন:বাংলা সাহিত্যের ইতিহাস, কালীপদ চৌধুরী, বাণী সংসদ, কলকাতা, ২০০২ পৃ. ১২০  মূল মহাভারতের মোট শ্লোক সংখ্যা এক লক্ষ, তা এক দিনে শোনা কার্যত অসম্ভব। তাই তার উপরোধে পরমেশ্বর উক্ত মহাকাব্যের কাহিনী সংক্ষেপ করে পাণ্ডববিজয় কাব্য রচনা করেন:    পরাগল খাঁর নির্দেশে লিখিত বলে এই কাব্যের অপর নাম হয় পরাগলী মহাভারত। কাব্য লিখে পরমেশ্বর পরাগল খাঁ-র কাছ থেকে "কবীন্দ্র" উপাধি পান। পরমেশ্বর লিখেছেন, পরাগল খাঁ রোজ পাণ্ডববিজয় শুনতে চাইতেন।বাংলা সাহিত্যের ইতিহাস, বিজনবিহারী ভট্টাচার্য, শ্রীধর প্রকাশনী, কলকাতা, ১৯৯৬, পৃ. ১২৭   রচনাকাল  গৌড়ের সুলতান আলাউদ্দিন হুসেন শাহ ১৪৯৩ থেকে ১৫১৯ সাল পর্যন্ত রাজত্ব করেছিলেন। পরাগল খাঁ-ও এই সময়েই চট্টগ্রামের শাসক ছিলেন। সুতরাং পাণ্ডববিজয় কাব্য এই সময়ই রচিত হয় বলে অনুমান করা হয়। অর্থাৎ, কবীন্দ্র পরমেশ্বর চৈতন্য মহাপ্রভুর সমসাময়িক ছিলেন।   পাণ্ডববিজয় কাব্য  পরাগল খাঁ পৌরাণিক কাহিনীর অনুরাগী হলেও মুসলমান ছিলেন; তাই মহাভারতের জটিল দার্শনিক অংশ তার ভাল নাও লাগতে পারে, এই কথা ভেবে কবীন্দ্র পরমেশ্বর শুধু মহাভারতের উপাখ্যানভাগ অতি সংক্ষিপ্ত আকারে অনুবাদ করেন। সংক্ষিপ্ত অনুবাদ করলেও তিনি মহাভারতের কোনো অংশই বাদ দেননি। আবার অনুবাদ সংক্ষিপ্ত হওয়ার দরুন তিনি তার কবিত্ব শক্তির যথাযথ প্রকাশের সুযোগও পাননি। যদিও স্থানে স্থানে তিনি যথাযথভাবে মূলানুগ অনুবাদই করেছিলেন।  মহাভারত অনুবাদকালে পরমেশ্বরের সামনে নির্দিষ্ট কোন পূর্ব-আদর্শ বা মানদণ্ড ছিল না। তাই পয়ার ও ত্রিপদী ছন্দে সরল ভাষায় তার কাব্য রচনা করেছিলেন। উচ্চমানের কবিত্বশক্তির পরিচয় দিতে না পারলেও, কাব্যটি নিকৃষ্ট মানের অবশ্যই নয়। কাব্যভাষার খানিক নমুনা নিচে দেওয়া হল:  পরমেশ্বর ছিলেন সংস্কৃত ভাষায় সুপণ্ডিত রাজসভার কবি। তা সত্ত্বেও তার কাব্যে পাণ্ডিত্যের আতিশায্য দেখা যায় না। তার বাংলা তৎসম-বহুল। শ্রীকৃষ্ণের রূপবর্ণনা অংশে তিনি লিখেছেন:  তবে রাজসভার বাইরে তার কাব্য বিশেষ জনপ্রিয়তা পায়নি।   রচিত গ্রন্থ  পরাগল খাঁ'র আদেশে কবিন্দ্র পাণ্ডববিজয় বা পরাগলী মহাভারত রচনা করেন। এই গ্রন্থের বহু অনুকরণ আছে। কিন্তু মূল পাণ্ডববিজয় বা পরাগলী মহাভারত গ্রন্থ এখন পর্যন্ত অপ্রকাশিত অবস্থায় রয়েছে।   বিতর্ক  অনেকের মতে কবীন্দ্র পরমেশ্বর ও শ্রীকর নন্দী একই লোক। তবে এ বিষয়ে গবেষণার সুযোগ এখনো আছে।   আরও দেখুন    মহাকাব্য  মহাভারত  রামায়ণ  পুরাণ  চট্টগ্রাম  চৈতন্য মহাপ্রভু  কাশীরাম দাস  কালীপ্রসন্ন সিংহ  রাজশেখর বসু  শ্রীকর নন্দী   তথ্যসূত্র   বিষয়শ্রেণী:বাঙালি কবি বিষয়শ্রেণী:চট্টগ্রাম জেলার কবি বিষয়শ্রেণী:বাঙালি লেখক বিষয়শ্রেণী:১৬শ শতাব্দীর বাঙালি কবি বিষয়শ্রেণী:১৫শ শতাব্দীর বাঙালি কবি
আলজেরিয়ার জাতীয় পতাকা (, ) হল সবুজ ও সাদা রঙের দুই অংশে (উলম্বভাবে) বিভক্ত একটি পতাকা যার কেন্দ্রে রাষ্ট্রের সংখ্যা গরিষ্ঠ মানুষের ধর্ম ইসলামের প্রতীক হিসেবে লাল চাঁদ ও তারা রয়েছে। ১৯৬২ সালের ৩ জুলাই এ পতাকাটি গৃহীত হয়।   ইতিহাস  বাম|থাম্ব উসমানীয় আলজেরিয়ার বার্বার জলদস্যুরা ১৫শ থেকে ১৭শ শতাব্দীর মাঝে এক বা একাধিক নতুন চাঁদ সংবলিত পতাকা ব্যবহার করত, যদিও এগুলোর রঙে বেশ ভিন্নতা ছিল। এগুলো গাঢ় লাল, কালো, সবুজ এবং সাদা প্রভৃতি রঙের হত। এগুলো ছাড়াও আলজেরিয়ান জলদস্যুরা এক রঙা বিভিন্ন পতাকা ব্যবহার করতো, যেমন সম্পূর্ণ কালো পতাকা যা মৃত্যুর ইঙ্গিত দেয়। পরবর্তী সময়ের আলজেরিয়ান পতাকাগুলো বিভিন্ন ছাঁচ যেমন সূর্য, তারা এবং ক্রস তলোয়ার বহন করতো।  আরও জানা যায় যে, আলজিয়ার্স শহরে ঊনবিংশ শতাব্দীর শুরুতে একটি সাদা অনুভূমিক তলোয়ারযুক্ত কমলা রঙের পতাকা ব্যবহার করা হত।  এমিলিয়ে বুসকান্ত (Émilie Busquant)ই সম্ভবত আলজেরিয়ার পতাকার নকশাকার হিসেবে বেশি পরিচিত। লাল নতুন চাঁদ ও তারা সংবলিত সবুজ ও সাদা রঙের পতাকাটি কে নকশা করেছে তা নিয়ে বিতর্ক থাকলেও বুসকান্তকেই ১৯৩৪ সালে প্রথম সংস্করণের পতাকা সেলাইয়ের কৃতিত্ব দেওয়া হয়।   বর্ণনা  থাম্ব|160px|পতাকার মাপ  আলজেরীয় জাতীয় নৌবাহিনীর জাহাজ বাদে বাকি আলজেরিয়ান জাহাজগুলি এটিকে তাদের প্রতীক হিসাবে ব্যবহার করত। নৌবাহিনীর নিশান হিসাবে ক্যান্টনে দুটি সাদা পারাপার নোঙ্গর দিয়ে অভিযুক্ত একজনকে ব্যবহার করে। পূর্বে ক্যান্টনের ক্রস অ্যাঙ্কর দুটি লাল ছিল।  ১৯৯৯ সালে উদ্ধৃত আলজেরিয়া- ইউএন.আর.এস অনুসারে পতাকাটির বৈশিষ্ট্যগুলি যথাযথভাবে সেট করা আছে, যা নিম্নরূপ:  30pxরঙের স্কিম  লাল সবুজ সাদা আরজিবি  210-16-52  0-114-41 255-255-255 হেক্সাডেসিম্যাল  #D21034  #006633  #FFFFFF সিএমওয়াইকে  0, 92, 75, 18  100, 0, 64, 55 0, 0, 0, 0 প্যান্টোন 186 C 356 CWhite   ঐতিহাসিক পতাকাসমূহ    আরও দেখুন   আলজেরিয়া  বিশ্বের সকল সার্বভৌম রাষ্ট্রের পতাকা   তথ্যসূত্র    গ্রন্থপঞ্জি      বহিঃসংযোগ    আলজেরিয়া ফ্ল্যাগস অফ দ্যা ওয়ার্ল্ডের ওয়েবসাইট  আলজেরিয়ার পতাকা  flagscorner.com  বিষয়শ্রেণী:দেশ অনুযায়ী পতাকা বিষয়শ্রেণী:আলজেরিয়া বিষয়শ্রেণী:জাতীয় পতাকা
মাতুসকা (স্ত্রীলিঙ্গ: Matušková) হলো একটি চেক উপাধি, যা প্রদত্ত নাম মাতুস থেকে উদ্ভূত। একইভাবে, মাতুসকা (স্ত্রীলিঙ্গ: Matúšková) স্লোভাক ভাষার একটি উপাধি, যা একই নাম থেকে এসেছে। এই উপাধিটির জার্মানীকৃত রূপ হলো মাতুস্কা।   জানকো মাতুসকা (1821-1877), স্লোভাক কবি, কর্মী এবং নাট্যকার  মাইকেল ভন মাতুশকা (1888-1944), জার্মান রাজনীতিবিদ  সিলভেজটার মাতুস্কা (1892-1945), হাঙ্গেরিয়ান গণহত্যাকারী এবং যান্ত্রিক প্রকৌশলী  ওয়াল্ডেমার মাতুসকা (1932-2009), চেকোস্লোভাক গায়ক   আরো দেখুন    মাতুশকা (জন্ম: জোয়ান মোতিচকা), আমেরিকান আলোকচিত্রী, শিল্পী, লেখক, কর্মী এবং মডেল   তথ্যসূত্র  w
এনরিকে পেইনিয়া নিয়েতো (; জন্ম ২০ জুলাই ১৯৬৬) মেক্সিকোর রাজনীতিবিদ ও প্রাক্তন রাষ্ট্রপতি। তিনি ২০১২ থেকে ২০১৮ সাল পর্যন্ত মেক্সিকোর ৫৭তম রাষ্ট্রপতি হিসেবে দায়িত্ব পালন করেন।   তথ্যসূত্র    বহিঃসংযোগ    Enrique Peña Nieto, Biografía  — CIDOB Foundation   Enrique Peña Nieto — Personal blog of Enrique Peña Nieto   Las 7 reformas que propone Peña Nieto para México — CNNMéxico   Mexico Elections: Institutional Revolutionary Party Candidate Enrique Pena Nieto Wins Presidency – The Huffington Post  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মেক্সিকীয় রাজনীতিবিদ
জেনারেল কৃষ্ণস্বামী সুন্দরজী (১৯৩০-১৯৯৯) ১৯৮৬ সাল থেকে ১৯৮৮ সাল পর্যন্ত ভারতীয় সেনাবাহিনীর প্রধান ছিলেন। তার কর্মজীবনের একটি গুরুত্বপূর্ণ অধ্যায় ছিলো শিখদের স্বর্ণ মন্দিরে 'ব্লু স্টার' নামক সামরিক অভিযান পরিচালনা করা, যেটার নির্দেশ দিয়েছিলেন ইন্দিরা গান্ধী। ব্লু স্টার সামরিক অভিযানটির ফলাফল সফল ছিলোনা এবং সেনাবাহিনী মানবাধিকার লঙ্ঘন করেছে বলে পরে অভিযোগ আনা হয়। জেনারেল সুন্দরজী ভারতীয় সেনাবাহিনীর জন্য নতুন প্রযুক্তি নিয়ে আসেন; সুইডেন থেকে কামান কেনার ক্ষেত্রে তিনি দূর্নীতিতে জড়ান বলে পরে প্রমাণ পাওয়া যায়। ১৯৮৬ থেকে ১৯৮৭ পর্যন্ত রাজস্থান প্রদেশে জেনারেল সুন্দরজীর নির্দেশে বড় একটি সামরিক অনুশীলন করে ভারতীয় সৈন্যরা।  এই জেনারেলের আসল নাম ছিলো কৃষ্ণস্বামী সুন্দররজন কিন্তু তিনি সব জায়গায় সুন্দরজী নামেই পরিচিত ছিলেন। শিক্ষাজীবন জেনারেল কৃষ্ণস্বামীর জন্ম ১৯৩০ সালের ২৮ এপ্রিল তামিলনাড়ুর চেঙ্গেলপেটে। তিনি 'মাদ্রাজ ক্রিশ্চিয়ান কলেজ' এ পড়েন।  তিনি আর্মি স্টাফ কোর্স ভারত থেকে করেন, এছাড়া এনডিসি কোর্সও ভারতেই করেন। এছাড়া তিনি যুক্তরাষ্ট্রের কমান্ড এন্ড জেনারেল স্টাফ কলেজেও পড়েন।  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:সেনাবাহিনী প্রধান (ভারত) বিষয়শ্রেণী:ভারতীয় জেনারেল বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:মাদ্রাজ ক্রিশ্চিয়ান কলেজের প্রাক্তন শিক্ষার্থী বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:কাঞ্চীপুরম জেলার ব্যক্তি বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ ভারতীয় সেনা কর্মকর্তা
ঈরাট্টুপেট্টা () ভারতের কেরালা রাজ্যের কোট্টায়াম জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪ মিটার (৭৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে এরত্তুপেত্ত শহরের জনসংখ্যা হল ২৯,৬৭৫ জন। এর মধ্যে পুরুষ ৫১% এবং নারী ৪৯%। এই শহরের জনসংখ্যার ১৪% হল ৬ বছর বা তার কম বয়সী।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে এরত্তুপেত্ত এর সাক্ষরতার হার বেশি।   তথ্যসূত্র   বিষয়শ্রেণী:কেরলের শহর ও নগর
প্রীতম খায়রা সিং (; , জন্মঃ ২ আগস্ট, ১৯৭৬), , একজন সিঙ্গাপুরীয় রাজনীতিবিদ এবং আইনজীবী। তিনি বিরোধীদলীয় আইনসভার সদস্য এবং ওয়ার্কারস পার্টির সভাপতি। তিনি ৭ মে, ২০১১ থেকে আলজুনিড গ্রুপ প্রতিনিধি নির্বাচকমণ্ডলী অনুযায়ী আইনসভার সদস্য হিসেবে দায়িত্ব পালন করছেন।  কর্মজীবন ২০০৭ সালে সিং ওপিনিয়ন এশিয়া নামক এক অনলাইন মতামত জানাবার সিন্ডিকেট চালু করেন। ওপিনিয়ন এশিয়া মূলত এশীয় বিষয়সমূহ নিয়েই আলোচনা করত। পরবর্তীতে তিনি ২০০২ সাল পর্যন্ত একজন নিয়মিত সামরিক কর্মকর্তা হিসেবে এসএএফ-এ কর্মরত ছিলেন।  ২০১১ সালের সাধারণ নির্বাচনে সিং পাঁচ-সদস্যের ওয়ার্কারস পার্টির অংশ হিসেবে নির্বাচনে অংশ নেন যা আলজুনিড গ্রুপ প্রতিনিধি নির্বাচকমণ্ডলী (জিআরসি) এর নির্বাচনে অংশগ্রহণ করেন। তিনি ছাড়াও দলে ছিলেন দলটির সেক্রেটারি-জেনারেল লো থিয়া খিয়াং, সিলভিয়া লিম (দলের সভাপতি), চেন শো মাও এবং মুহম্মদ ফয়সাল বিন আবদুল মানাপ। তাদের বিপকশে ছিল পিপলস অ্যাকশন পার্টি (পিএপি), যার নেতৃত্বে ছিলেন পররাষ্ট্র মন্ত্রণালয়ের জর্জ ইয়েও ও লিম হুয়ে হুয়া, সিন্থিয়া ফুয়া এবং জয়নুল আবেদিন বিন মোহাম্মদ রাশেদ। ওয়ার্কারস পার্টি পিএপি'কে ৭২, ২৮৯ ভোট (৫৪.৭%) এবং ৫৯, ৮২৯ ভোটে (৪৫.২%) পরাজিত করে। এর মাধ্যমে সিঙ্গাপুরের ইতিহাসে প্রথমবারের মত কোনো জিআরসি'তে বিরোধী দল জয়লাভ করতে সমর্থ হয়।  নির্বাচনের পর থেকে সিং আইনসভায় ইউনোসের প্রতিনিধিত্ব করে আসছেন।  ওয়ার্কারস পার্টিতে সিং বর্তমানে দলের নির্বাহী পরিষদে অর্গানাইজিং সেক্রেটারী হিসেবে আছেন।  একই সাথে সিং সিঙ্গাপুর আইনজীবী সংস্থা ডোন্যাল্ডসন এন্ড বার্কিংশ-এর মামলা ও বিরোধ নিষ্পত্তি বিভাগের সহযোগী হিসেবে কর্মরত আছেন।  শিক্ষা উডসভিল প্রাইমারি স্কুল, বেলভেডেরে প্রাইমারি স্কুল, সেন্ট থমাস সেকেন্ডারি স্কুল এবং জুরং জুনিয়র কলেজ থেকে সিং শিক্ষালাভ করেন। এরপর তিনি এসএএফ লোকাল স্টাডি অ্যাওয়ার্ডের মাধ্যমে সিঙ্গাপুর জাতীয় বিশ্ববিদ্যালয় থেকে ২০০০ সালে স্নাতক (সম্মান) লাভ করেন। ১৯৯৯ সালে তিনি শীর্ষ আন্ডারগ্র্যাজুয়েট স্টুডেন্ট রিডিং হিস্ট্রি এন্ড পলিটিক্যাল সায়েন্স হওয়ায় স্ট্রেইটস স্টিমশিপ পুরস্কার লাভ করেন। পরবর্তীতে তিনি চিভেনিং বৃত্তিলাভের মাধ্যমে যুক্তরাজ্যের কিং'স কলেজ লন্ডনে যুদ্ধবিদ্যা বিষয়ে ২০০৪ সালে স্নাতকোত্তর লাভ করেন। তিনি ২০০৫ সালে ইন্টারন্যাশনাল ইসলামিক ইউনিভার্সিটি মালয়েশিয়া থেকে ইসলামিক স্টাডিজের ওপর ডিপ্লোমা করেন। ২০০১ সালে তিনি সিঙ্গাপুর ম্যানেজমেন্ট বিশ্ববিদ্যালয় থেকে জুরিস ডক্টর সমাপ্ত করেন।  তথ্যসূত্র  বহিঃসংযোগ  প্রীতম সিং-এর জীবনবৃত্তান্ত, সিঙ্গাপুর পার্লামেন্টের ওয়েবসাইটে  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুর জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:কিং'স কলেজ লন্ডনের প্রাক্তন শিক্ষার্থী বিষয়শ্রেণী:সিঙ্গাপুর ম্যানেজমেন্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিভেনিং বৃত্তিপ্রাপ্ত বিষয়শ্রেণী:সিঙ্গাপুরের আইনসভার সদস্য বিষয়শ্রেণী:ওয়ার্কারস পার্টি অব সিঙ্গাপুরের রাজনীতিবিদ বিষয়শ্রেণী:সিঙ্গাপুরের আইনজীবী বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:পাঞ্জাবি বংশোদ্ভূত সিঙ্গাপুরীয় ব্যক্তি
সপ্ত উপত্যকা (    হাফত-ওয়াদি) বাহাই ধর্ম এর প্রতিষ্ঠাতা বাহাউল্লাহ্ কর্তৃক ফার্সি ভাষায় রচিত একটি গ্রন্থ। সপ্ত উপত্যকা  ফার্সি কবিতা পাখিদের সম্মেলন এর কাঠামো অনুসরণ করে রচিত হয়েছে।  সপ্ত উপত্যকা  সাধারণত চারি উপত্যকা (ফার্সি: چهار وادی চাহার-ওয়াদি) -এর সাথে একত্রে প্রকাশিত হয়, যা বাহাউল্লাহ্  সপ্ত উপত্যকা ও চারি উপত্যকা শিরোনামে লিখেছিলেন। বই দুটি সম্পূর্ণ আলাদা এবং কোন সরাসরি সম্পর্ক নেই। ২০১৯ সালের ফেব্রুয়ারিতে উভয় শিরোনাম এবং বাহাউল্লাহ এর আরও কিছু লিখনি একত্রে "দিব্য প্রেমাস্পদের আহ্বান" শিরোনামে বিশ্ব বাহাই কেন্দ্র একটি সংকলন প্রকাশ করেছে। বাহাউল্লাহ্  ইরাকি কুর্দিস্তানের সুলায়মানিয়া অঞ্চল থেকে ফিরে আসার পর ১৮৬০ সালের দিকে  বাগদাদে   অবস্থান কালে সপ্ত উপত্যকা  লিখেছিলেন, সুলাইমানিয়াতে তিনি দারবিশ মুহাম্মদ-ই-ইরানি  ছদ্মনাম ব্যবহার করে বিভিন্ন সুফি শেখদের সাথে দুই বছর কাটিয়েছিলেন।   এই রচনাটি শায়খ মুহিউদ্দিন নামক একজন বিচারক, যিনি সূফীবাদের কাদিরিয়্যাহ তরীকার একজন অনুসারী ছিলেন তার প্রশ্নের জবাবে লেখা হয়েছিল।  তিনি যখন বাহাউল্লাহ্ কে প্রশ্ন করেছিলেন, সে সময় তিনি চাকরি ছেড়ে দিয়েছিলেন এবং বাকি জীবন তিনি ইরাকি কুর্দিস্তানে ঘুরে বেড়িয়েছিলেন।   সপ্ত উপত্যকা এর  রচনাশৈলী অতিশয় কাব্যিক, যদিও ইহা পদ্যের বিন্যাসে রচিত নয়। রচনাটির প্রায় প্রতিটি লাইনে শব্দ ও বাক্যাবলীতে ছড়া ও ছন্দের খেলা রয়েছে, যা যে কোন ভাষায় ইহার অনুবাদে হারিয়ে যাওয়ার সম্ভাবনা রয়েছে। যেহেতু প্রাপক সুফি বংশোদ্ভূত ছিলেন, তাই বাহাউল্লাহ্ ঐতিহাসিক ও ধর্মীয় সূক্ষ্মতাপূর্ণ বাচনভঙ্গি অবলম্বন করেছেন, এজন্য মাঝে মাঝে কুরআনের আয়াত, ঐতিহ্য (হাদিস) এবং সুপরিচিত কবিতাগুলি হতে শুধুমাত্র একটি বা কয়েকটি শব্দ ব্যবহার করেছেন। ইংরেজি অনুবাদে, সংশ্লিষ্ট বিষয়ক পটভূমির কিছু তথ্য জানাতে ঘন ঘন পাদটীকাগুলি ব্যবহৃত হয়েছে।   তথ্যসূত্র   বিষয়শ্রেণী:বাহাউল্লাহর সৃষ্টিকর্ম বিষয়শ্রেণী:১৮৬০-এর বই বিষয়শ্রেণী:ধর্মে ১৮৬০ বিষয়শ্রেণী:বাহাউল্লাহ রচিত গ্রন্থ
গনু ঝা একজন "প্রত্যুৎপর্ণমতি" ( উপস্থিত বুদ্ধি সম্পন্ন) চরিত্র এবং ১৩শ শতাব্দীতে মিথিলার হরি সিংহ রাজার সমসাময়িক। তিনি ভারওয়ারা তে জন্মগ্রহণ করেন। দরভাঙ্গা জেলার তাঁর সম্পর্কে বেশ কিছু হাস্যরসাত্মক মৈথিলি ভাষার লোককাহিনী রয়েছে, যেখানে তাকে একজন রসিক ও জ্ঞানী ব্যক্তি হিসেবে চিত্রিত করা হয়েছে। তিনি মিথিলার একজন সামরিক পণ্ডিত ছিলেন।    আরো দেখুন    গোপাল ভাঁড়  তেনালিরাম  বীরবল  বিহারের লোকদের তালিকা   তথ্যসূত্র   বিষয়শ্রেণী:বিহারের ব্যক্তি বিষয়শ্রেণী:১৩শ শতাব্দীর ভারতীয় ব্যক্তি বিষয়শ্রেণী:দ্বারভাঙা জেলার ব্যক্তি
পিঞ্জর চন্দ্রপ্রকাশ দ্বিবেদী পরিচালিত ২০০৩ সালের ভারতীয় ঐতিহাসিক নাট্য চলচ্চিত্র। এটি অমৃতা প্রীতমের একই নামের উপন্যাস অবলম্বনে নির্মিত। এতে ভারত বিভাজনের সময় হিন্দু-মুসলিম সমস্যা তুলে ধরা হয়েছে। চলচ্চিত্রটিতে শ্রেষ্ঠাংশে অভিনয় করেছেন উর্মিলা মাতন্ডকর, মনোজ বাজপেয়ী ও সঞ্জয় সুরি।  মুক্তির পর চলচ্চিত্রটি বিপুল সমাদৃত হয় এবং জাতীয় বিষয়াদি উপস্থাপনের জন্য শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার লাভ করে ও বাজপেয়ী জাতীয় চলচ্চিত্র পুরস্কারের একটি বিশেষ জুরি পুরস্কার অর্জন করেন।  অভিনয়শিল্পীদল  সঙ্গীত  পিঞ্জর চলচ্চিত্রটিতে ১০টি গান রয়েছে। সবকয়টি গানের সুরকার উত্তম সিং এবং গীতিকার গুলজার। "চরখা চালাতি মা" ও "ওয়ারিস শাহ নু" গান দুটি লিখেছেন অমৃতা প্রিতম।  তথ্যসূত্র  বহিঃসংযোগ       বিষয়শ্রেণী:২০০৩-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:উত্তম সিং সুরারোপিত চলচ্চিত্র বিষয়শ্রেণী:১৯৪৭-এর পটভূমিতে চলচ্চিত্র বিষয়শ্রেণী:ভারত বিভাজনের পটভূমিতে চলচ্চিত্র বিষয়শ্রেণী:পাঞ্জাব, ভারতের পটভূমিতে চলচ্চিত্র বিষয়শ্রেণী:লাহোরের পটভূমিতে চলচ্চিত্র বিষয়শ্রেণী:ফক্স স্টার স্টুডিওজের চলচ্চিত্র বিষয়শ্রেণী:পাঞ্জাব, ভারতের পটভূমিতে চলচ্চিত্র বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
আবুল কাসিম খালাফ ইবনে আল-আব্বাস আল-জাহরাবি (৯৩৬–১০১৩), () ছিলেন আন্দালুসীয় একজন মুসলিম চিকিৎসক। তাকে মধ্যযুগের মুসলিম বিশ্বের সবচেয়ে মহৎ শল্যবিদ এবং তাকে আধুনিক শল্যচিকিৎসার জনক বলে গণ্য করা হয়। চিকিৎসাবিজ্ঞান নিয়ে তার লেখা বইয়ের নাম কিতাবুল তাসরিফ। এটি চিকিৎসা সংক্রান্ত ৩০ খন্ডের বিশ্বকোষ। শল্যচিকিৎসার প্রক্রিয়া ও যন্ত্র নিয়ে তার অবদান প্রাচ্য ও পাশ্চাত্যে আধুনিক কালেও প্রভাব ফেলেছে। কিছু কিছু বিষয়ে এখনও ব্যবহার করা হয়।  চিকিৎসকদের মধ্যে তিনি সর্বপ্রথম এক্টোপিক গর্ভধারণ নিয়ে বর্ণনা করেছেন। হায়মোফিলিয়াকে তিনি সর্বপ্রথম বংশগত বৈশিষ্ট্য বলে উল্লেখ করেন।   আরও দেখুন    ইসলামি স্বর্ণযুগ  মুসলিম পণ্ডিত  মুসলিম আবিষ্কার  ইবনে সিনা   তথ্যসূত্র           বহিঃসংযোগ   http://www.muslimheritage.com/topics/default.cfm?ArticleID=223  বিষয়শ্রেণী:৯৩৬-এ জন্ম বিষয়শ্রেণী:১০১৩-এ মৃত্যু বিষয়শ্রেণী:মধ্যযুগের মুরিশ চিকিৎসক বিষয়শ্রেণী:১০ম শতাব্দীর চিকিৎসক বিষয়শ্রেণী:মধ্যযুগের মুসলিম চিকিৎসক বিষয়শ্রেণী:১০ম শতাব্দীর আরব ব্যক্তি বিষয়শ্রেণী:১১শ শতাব্দীর আরব ব্যক্তি বিষয়শ্রেণী:মধ্যযুগীয় শল্যচিকিৎসক বিষয়শ্রেণী:মধ্যযুগীয় ইসলামের উদ্ভাবক
১৯৭৩ মহিলা ক্রিকেট বিশ্বকাপ মহিলা ক্রিকেট বিশ্বকাপের ১ম আসর। মহিলা ক্রিকেট বিশ্বকাপ এ আসরের মাধ্যমের শুরু হয় যা ১৯৭৫ সালে পুরুষদের সীমিত ওভারের ক্রিকেট চালু হওয়ার দুবছর আগে অনুষ্ঠিত হয়। এ প্রতিযোগিতার চ্যাম্পিয়ন হয় স্বাগতিক ইংল্যান্ড।Women's World Cup 1973 , CricketArchive, Retrieved on 17 February 2009 প্রতিযোগিতাটি ইংল্যান্ডের ব্যবসায়ী স্যার জ্যাক হেওয়ার্ড এর উদ্ভাবন ছিল, যিনি এর আসরে £৪০,০০০ হাজার পাউন্ড খরচ বহন করেছিলেন।   প্রতিযোগিতা   অবস্থান  দলখেলেছেজয়পরাটাএনআরAপয়েন্টস৬৫১০০০২০৬৪১০১০১৭৬৩২০০১১৩৬৩২০১০১৩৬২৪০০০৮৬১৪০০১৫ ইয়ং ইংল্যান্ড৬১৫০০০৪  টীকা: খেলেছে = যতটি ম্যাচ খেলেছে, জয় = যতটি ম্যাচে জয়ী হয়েছে পরা = যতটি ম্যাচে পরাজিত হয়েছে, টা = যতটি ম্যাচে টাে হয়েছে, A = Abandonments, A = যতটি ম্যাচের ফলাফল হয়নি, পয়েন্ট = কত পয়েন্ট পেয়েছে  খেলার বর্ণনা   পরিসংখ্যান  ব্যাটিং গড়  খেলোয়াড়  দল  ম্যাচ  ইনিংস  রান  গড়  সর্বোচ্চ স্কোর  ১০০  ৫০ এনিড বেকওয়েল    ৬  ৪  ২৬৪      ২  ০ লিন টমাস   ৫  ৪  ২৬৩      ১  ১ র‌্যাচেল হেহো ফ্লিন্ট    ৬  ৬  ২৫৭      ১  ১ জ্যাকি পটার    ৬  ৫  ১৬৭      ০  ২     ৫  ৫  ১৬৮      ০  ২ গের‌্যালডিন ডেভিস   ইয়ং ইংল্যান্ড  ৫  ৫  ১৫৭      ০  ২ লুইস ব্রাউন    ৬  ৬  ১৫০      ০  ১  বোলিং গড়  খেলোয়াড় দল  ম্যাচ  বল  উইকেট  গড়  ইকোনোমি  বিবিআই  ৪ উইকেট মেরি পিলিং    ৬  ৩৫৪          ০ নোরা রোজ    ৬  ৩৯৬          ০ টিনা ম্যাকফের্সন    ৫  ২৫৩          ১ জুন স্টিফেন্সন    ৬  ২৭০          ০ জুলিয়া গ্রীণউড   ইয়ং ইংল্যান্ড  ৫  ৩১০          ০ গ্লাইনস হাল্লা   ইয়ং ইংল্যান্ড  ৫  ৩০৭          ১ রোসালিন্ড হেগস   ইয়ং ইংল্যান্ড  ৬  ৩৪০          ০   পাদটীকা  টীকা   তথ্যসূত্র    বহিঃসংযোগ   cricinfo.com  বিষয়শ্রেণী:নারী ক্রিকেট বিশ্বকাপ বিষয়শ্রেণী:১৯৭৩-এ ক্রিকেট বিষয়শ্রেণী:১৯৭৩-এ ইংরেজ ক্রিকেট বিষয়শ্রেণী:ইংল্যান্ডে আন্তর্জাতিক ক্রিকেট সফর বিষয়শ্রেণী:ইংল্যান্ডে আন্তর্জাতিক ক্রিকেট প্রতিযোগিতা বিষয়শ্রেণী:নারী ক্রিকেট বিশ্বকাপ প্রতিযোগিতা
ওয়াল্টার ফ্রাঙ্ক গিফেন (; জন্ম: ২০ সেপ্টেম্বর, ১৮৬১ - মৃত্যু: ২৮ জুন, ১৯৪৯) দক্ষিণ অস্ট্রেলিয়ার নরউড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন ওয়াল্টার গিফেন। দলে তিনি মূলতঃ ডানহাতি ব্যাটসম্যান হিসেবে খেলতেন।  মাঝারীমানের ব্যাটসম্যান ছিলেন ও কেবলমাত্র রক্ষণাত্মক ঢংয়েই ক্রিকেট খেলতেন। অ্যাডিলেড ক্লাব ক্রিকেটে বেশ কয়কটি শতরানের ইনিংস খেলেছেন। এছাড়াও, ফিল্ডার হিসেবে ডিপ অঞ্চলে চমৎকার ফিল্ডিং করতেন।   আন্তর্জাতিক ক্রিকেট  ১৮৮২-৮৩ মৌসুম থেকে ১৯০১-০২ মৌসুম পর্যন্ত ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার পক্ষে খেলেছেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন তিনি। ২৫ ফেব্রুয়ারি, ১৮৮৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে ওয়াল্টার গিফেনের। জানা যায় যে, শুধুমাত্র সহোদর জর্জ গিফেন বাহুতে আঘাত পেলে তিনি টেস্ট ক্রিকেট খেলার সুযোগ পেয়েছিলেন। নতুবা ওয়াল্টার গিফেন খেলার সুযোগ পেতেন না। ঐ সিরিজে তিনি ২, ০, ১, ৩, ৩ ও ২ রান তুলেছিলেন। এরফলে, টেস্ট ক্রিকেটের ইতিহাসে সর্বকালের বাজে টেস্ট ব্যাটসম্যান হিসেবে তাকে চিত্রিত করা হয়েছে।    ব্যক্তিগত জীবন  বিখ্যাত অস্ট্রেলীয় ক্রিকেট তারকা জর্জ গিফেন সম্পর্কে তার ভ্রাতা হন। ১৮৮৬ সালে একজোড়া দন্তযুক্ত চাকার মাঝখানে আটকে বামহাতের দুই আঙ্গুলের সম্মুখ ভাগ কেটে যায়। সাউথ অস্ট্রেলিয়া গ্যাস কোম্পানিতে প্রায় ৫০ বছর কর্মজীবন অতিবাহিত করেছেন ওয়াল্টার গিফেন।"Death of Mr W.F. Giffen", The Advertiser, 29 June 1949, p. 4  ২৮ জুন, ১৯৪৯ তারিখে ৮৭ বছর বয়সে অ্যাডিলেডের নর্থ আনলে এলাকায় ওয়াল্টার গিফেনের দেহাবসান ঘটে।   তথ্যসূত্র    আরও দেখুন   অ্যালান ডেভিডসন  টেস্ট ক্রিকেটে হ্যাট্রিকের তালিকা  অস্ট্রেলীয় টেস্ট ক্রিকেটারদের তালিকা   বহিঃসংযোগ        বিষয়শ্রেণী:১৮৬১-এ জন্ম বিষয়শ্রেণী:১৯৪৯-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অ্যাডিলেড থেকে আগত ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার